**Angelic Names: Identifying *Malachim***

Rabbi Michael Taubes

**.1בראשית פרשת וישלח פרק לב**

(ל) וַיִּשְׁאַל יַעֲקֹב וַיֹּאמֶר הַגִּידָה נָּא שְׁמֶךָ וַיֹּאמֶר לָמָּה זֶּה תִּשְׁאַל לִשְׁמִי וַיְבָרֶךְ אֹתוֹ שָׁם:

**.2רש"י בראשית פרשת וישלח פרק לב**

(ל) למה זה תשאל - אין לנו שם קבוע, משתנין שמותינו, הכל לפי מצות עבודת השליחות שאנו משתלחים:

**.3שפתי חכמים בראשית פרשת וישלח פרק לב**

פסוק ל

ס  לא שכעס כששאל זה ממנו, שהרי גם הוא שאל כזה מיעקב:

**.4רמב"ן בראשית פרשת וישלח פרק לב**

(ל) למה זה תשאל לשמי - אמר, אין לך בידיעת שמי תועלת, כי אין הכח והיכולת בלתי לה' לבדו, אם תקראני לא אענך וגם מצרתך לא אושיעך…

**.5תורת משה בראשית פרק לב**

(ל) ויאמר למה זה תשאל לשמי ויברך אותו שם. - …ובאופן אחר י"ל, דהרמב"ן מפרש דמה שאמר לו למה זה תשאל לשמי, שאמר אין לך בידיעת שמי תועלת כי אין הכח והיכולת בלתי לה' לבדו, כלומר אתה אינך עומד תחת מלאך ושר אלא תחת יד הקב"ה בעצמו ואין לך צורך בידיעת שמי להשביעני כמו אדם אחר העומד תחת המזל, והנה ידוע בספרי אמת שכל השבעת שמות המלאכים כולם אחוזים המה ועיקר שרשם בי"ב צירופי הוי' ב"ה שעולים למספר שי"ב, וזהו ש'מות ב'ני י'שראל, והמה נכללים בשבעים סנהדרין ומופלא שבסנהדרין הרי ע"א ושכינה על גביהם הרי שם הקדוש ע"ב ועם הכולל הרי ע"ג, וזהו הכולל כל הכחות של צירופי הוי' ב"ה, ולמטה הם ע' נפש של בית יעקב ויעקב הוא מופלא שבסנהדרין הרי ע"א ושם ישראל לעצמו הרי ע"ב ושכינה שורה עליהם הרי ג"כ ע"ג, וכל זה מרומז בתיבת "זה" שהוא חשבון י"ב שבטי ישראל נגד י"ב צרופים, וגם תיבת "זה" במילואו זי"ן ה"א עולה לחשבון ע"ג, ולכן אמר לו המלאך לאחר שברכו בשם ישראל שעי"ז נכלל בו כל כח הקדושות של כל הצירופים שנתמלא ע"י שם ה"זה" כח של שם ע"ג, למה ז"ה תשאל לשמי, הלא אין צורך לשום כח המלאך, מאחר שבאת לכלל קדושת ע"ג שמרומז בשם "זה"…

**.6רמב"ם הלכות יסודי התורה פרק ב**

הלכה ז

שינוי שמות המלאכים על שם מעלתם הוא, ולפיכך נקראים חיות הקדש והם למעלה מן הכל ואופנים ואראלים וחשמלים ושרפים ומלאכים ואלהים ובני אלהים וכרובים ואישים, כל אלו עשרה השמות שנקראו בהן המלאכים על שם עשר מעלות שלהן הן, ומעלה שאין למעלה ממנה אלא מעלת האל ברוך הוא היא מעלת הצורה שנקראת חיות, לפיכך נאמר בנבואה שהן תחת כסא הכבוד, ומעלה עשירית היא מעלת הצורה שנקראת אישים והם המלאכים המדברים עם הנביאים ונראים להם במראה הנבואה, לפיכך נקראו אישים שמעלתם קרובה למעלת דעת בני אדם.

**.7בראשית רבה (וילנא) פרשת וישלח פרשה עח**

ד [לב, ל] וישאל יעקב ויאמר הגידה נא שמך, רב אמר בשם רבי יוסי בר דוסתאי כתוב אחד אומר (תהלים קמז) מונה מספר לכוכבים וגו' שמות יקרא, וכתוב אחד אומר (ישעיה מ) המוציא במספר צבאם לכלם בשם יקרא, אלא מלמד שיש שם שינוי לא כשם שנקרא עכשיו כך הוא נקרא לאחר זמן, שנאמר (שופטים יג) ויאמר לו מלאך ה' למה זה תשאל לשמי והוא פלאי, אינו יודע איזה שם אני מתחלף.

**.8במדבר רבה (וילנא) פרשת נשא פרשה יא**

ז [ו, כו] ישא ה' פניו אליך וגו' - …רבי אומר משום אבא יוסי בן דוסתאי מהו לכולם שמות יקרא שאין שם שינוי לא השם שנקרא עכשיו נקרא לאחר זמן וכה"א (שופטים יג) למה זה תשאל לשמי והוא פלאי איני יודע לאיזה שם אני מתחלף…

**.9ספרי במדבר פרשת נשא פיסקא מב**

…רבי אומר משום אבא יוסי בן דוסתאי כתוב אחד אומר המוציא במספר צבאם וכתוב אחד אומר מונה מספר לכוכבים כיצד יתקיימו שני כתובים הללו מגיד שאין שם שם שנוי לא השם שנקרא עכשיו נקרא הוא לאחר זמן וכן הוא אומר ויאמר אליו מלאך ה' למה זה תשאל לשמי והוא פלאי (שופטים יג יח) איני יודע לאיזה שם אני מתחלף…

**.10תהלים פרק קמז**

(ד) מוֹנֶה מִסְפָּר לַכּוֹכָבִים לְכֻלָּם שֵׁמוֹת יִקְרָא:

**.11ישעיהו פרק מ**

(כו) שְׂאוּ מָרוֹם עֵינֵיכֶם וּרְאוּ מִי בָרָא אֵלֶּה הַמּוֹצִיא בְמִסְפָּר צְבָאָם לְכֻלָּם בְּשֵׁם יִקְרָא מֵרֹב אוֹנִים וְאַמִּיץ כֹּחַ אִישׁ לֹא נֶעְדָּר:

**.12רש"י ישעיהו פרק מ**

(כו) מי ברא אלה - כל הצבא אשר תראו במרום מרוב אונים, שיש לו ושהוא אמיץ כח איש מהצבא לא נעדר שלא יקרא בשם:

**.13רד"ק ישעיהו פרק מ**

(כו) שאו מרום עיניכם - …ופירוש לכולם בשם יקרא, כמו שאמר דוד עליו השלום מונה מספר לככבים לכולם שמות יקרא, ר"ל כי לכל אחד מהם יקרא שם הנאות לו לפי הדבר הנברא בעבורו לסבת אותו הדבר אחר סבת עצמו כי כל כוכב וכוכב יש לו כח וממשלה על נבראי מטה כל אחד על מין ידוע שנותן בו כח לעשות מלאכתו ותולדתו, וכן אמרו רז"ל אין לך כל עשב ועשב מלמטה שאין לו מזל מלמעלה מכה אותו ואמר לו גדל…

**.14מלבי"ם ישעיהו פרק מ**

(כו) …לכולם בשם יקרא, כ"א יש לו שם מיוחד עפ"י פעולתו, למשל כוכב שבתאי משבית ומחריב, צדק פועל צדקות, מאדים לשפוך דם, וא"א שישנה פעולתו לפעולה אחרת. ד] כי אשר נראה בם הקיום וההתמדה שהם קיימים באיש, אינו מצד כח עצמם, רק מרוב אונים של בוראם המקיימם בחפצו, רק עי"כ איש לא נעדר, ולא יתמו אישיהם, לא מצד כח עצמם:

**.15שופטים פרק יג**

(יז) וַיֹּאמֶר מָנוֹחַ אֶל מַלְאַךְ יְקֹוָק מִי שְׁמֶךָ כִּי יָבֹא דבריך דְבָרְךָ וְכִבַּדְנוּךָ:

(יח) וַיֹּאמֶר לוֹ מַלְאַךְ יְקֹוָק לָמָּה זֶּה תִּשְׁאַל לִשְׁמִי וְהוּא פֶלִאי:

(יט) וַיִּקַּח מָנוֹחַ אֶת גְּדִי הָעִזִּים וְאֶת הַמִּנְחָה וַיַּעַל עַל הַצּוּר לַיקֹוָק וּמַפְלִא לַעֲשׂוֹת וּמָנוֹחַ וְאִשְׁתּוֹ רֹאִים:

(כ) וַיְהִי בַעֲלוֹת הַלַּהַב מֵעַל הַמִּזְבֵּחַ הַשָּׁמַיְמָה וַיַּעַל מַלְאַךְ יְקֹוָק בְּלַהַב הַמִּזְבֵּחַ וּמָנוֹחַ וְאִשְׁתּוֹ רֹאִים וַיִּפְּלוּ עַל פְּנֵיהֶם אָרְצָה:

**.16רש"י שופטים פרק יג**

(יח) והוא פלאי - מכוסה תמיד הוא משתנה ואין ידוע למה משתנה היום:

**.17מצודת דוד שופטים פרק יג**

(יח) למה זה וכו' - ר"ל אין רצוני בכבוד וא"כ למה זה תשאל:

והוא פלאי - ועוד שהוא מכוסה ונעלם ואין לגלותו:

**.18מצודת ציון שופטים פרק יג**

(יח) פלאי - מכוסה ונעלם כמו כי יפלא (דברים יז):

**.19דברים פרשת שופטים פרק יז**

(ח) כִּי יִפָּלֵא מִמְּךָ דָבָר לַמִּשְׁפָּט בֵּין דָּם לְדָם בֵּין דִּין לְדִין וּבֵין נֶגַע לָנֶגַע דִּבְרֵי רִיבֹת בִּשְׁעָרֶיךָ וְקַמְתָּ וְעָלִיתָ אֶל הַמָּקוֹם אֲשֶׁר יִבְחַר יְקֹוָק אֱלֹהֶיךָ בּוֹ:

**.20רש"י דברים פרשת שופטים פרק יז**

(ח) כי יפלא - כל הפלאה לשון הבדלה ופרישה, שהדבר נבדל ומכוסה ממך:

**.21אלשיך שופטים פרק יג**

(יח) ויאמר לו מלאך ה' למה זה כו'. אז השיב לו למה זה תשאל לשמי. והנכון באמת הוא מאמר חז"ל במדרש רבה (עיין בראשית רבה עח ד) שאמרו כי לפי פעולת המלאך משתנה שמו. ולכן עתה שבאתי על עסק נזירות שנאמר בו (במדבר ו ב) איש כי יפליא כו', אני נקרא פלאי:

**.22מלבי"ם שופטים פרק יג**

(יח) ויאמר וכו' למה זה תשאל לשמי. אני איני מבקש כבוד ותפארת מן האדם, כי מלאך אני. וגם שמי פלאי, לא ידעוהו שוכני חומר. וגם כיון כי שם המלאך הוא לפי שליחותו, והוא נשלח ברגע זו לעשות פלאות כמ"ש (פסוק יט) ומפליא לעשות, והיה עתה שמו פלאי. וחז"ל ברבה נשא (במ"ר י, סוף ה) פי' שהיה שמו פלאי ע"ש הנזירות, דכתיב (במדבר ו, ב) כי יפליא לנדור נדר:

**.23במדבר פרשת נשא פרק ו**

(א) וַיְדַבֵּר יְקֹוָק אֶל מֹשֶׁה לֵּאמֹר:

(ב) דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם אִישׁ אוֹ אִשָּׁה כִּי יַפְלִא לִנְדֹּר נֶדֶר נָזִיר לְהַזִּיר לַיקֹוָק:

**.24רש"י במדבר פרשת נשא פרק ו**

(ב) כי יפלא - יפריש…

**.25אבן עזרא במדבר פרשת נשא פרק ו**

(ב) יפלא - יפריש, או יעשה דבר פלא, כי רוב העולם הולכים אחר תאותם.

**.26במדבר רבה (וילנא) פרשת נשא פרשה י**

ה [ו, ב] דבר אל ב"י - …ד"א והוא פלאי א"ל המלאך איני יודע לומר לך שמי שלפי השליחות ששולח הקב"ה אותנו קורא לנו שם הוי והוא פלאי לפי פליאה ופליאה שעושה על ידינו הוא קורא לנו שם, ד"א והוא פלאי שם שמו המלאך פלאי לפי שליחות הוא בא להזיר את שמשון כמה דתימא כי נזיר אלהים יהיה הנער לכך קרא שמו פלאי כענין שאמר הכתוב איש או אשה כי יפליא וגו'.

**.27איכה פרק ג**

(כב) חַסְדֵי יְקֹוָק כִּי לֹא תָמְנוּ כִּי לֹא כָלוּ רַחֲמָיו:

(כג) חֲדָשִׁים לַבְּקָרִים רַבָּה אֱמוּנָתֶךָ:

**.28איכה רבה (וילנא) פרשה ג**

ח חסדי ה' כי לא תמנו כי לא כלו רחמיו - …א"ר חלבו בכל יום ויום בורא הקב"ה כת של מלאכים חדשים ואומרין שירה חדשה והולכין להם, אמר ר' ברכיה השבתי לר' חלבו והא כתיב (בראשית ל"ב) ויאמר שלחני כי עלה השחר, אמר לי חנוקה סברת לחנוקני גבריאל ומיכאל הן הן שרים של מעלה דכולם מתחלפין ואינון לא מתחלפין, אדריאנוס שחיק עצמות שאל את ר' יהושע בן חנניה אמר לו אתם אומרים בכל יום ויום בורא הקב"ה כת של מלאכים חדשים ואומרים שירה חדשה והולכין להם, אמר לו אין, אמר לו ולאן אינון אזלין, אמר ליה מן הן דמתבריאו, אמר ליה מניין מתבריין, אמר לו מן הדין נהר דנור…

**.29בראשית רבה (תיאודור-אלבק) פרשת וישלח פרשה עח**

לב (כז) [ויאמר שלחני כי עלה השחר] חדשים לבקרים רבה אמונתך (איכה ג כג)…ר' שמואל בר נחמן אמר מש' ר' יונתן אין כת למעלה מקלסת ושונה, אמר ר' חלבו בכל יום הקב"ה בורא כת מלאכים חדשים וא' שירה חדשה והולכים להם, אמר ר' ברכיה שחתי לר' חלבו ויאמר שלחני כי עלה השחר, אמר לי חנוקא מא סכית מחנקני, מיכאל וגבריאל הן הן שרים שלמעלה,

כולם מתחלפים והן אין מתחלפים. אדריינוס שחיק טמיא שאל לר' יהושע בן חנניה אמר ליה אתון אמרין אין כת למעלה מקלסת ושונה [אלא בכל יום הקב"ה בורא כת מלאכים חדשים וא' שירה חדשה והולכים להם, אמר ליה הן, אמר ליה] ולאן אזלין, אמר ליה מן הן דאיתברון, אמר ליה מנן איתברון, אמר ליה מנהר דינור…

**.30שכל טוב (בובר) בראשית פרשת וישלח פרק לב**

סימן ל

וישאל יעקב. למלאך: ויאמר הגידה נא שמך ויאמר למה זה תשאל לשמי. איני יודע לאיזה שם אני מתחלף. שמי של היום אינו כשמי למחר, וכן לעניין מנוח הוא אומר, למה זה תשאל לשמי והוא [פלאי] (שופטים יג יח), מכוסה ממני חילופו, דכתיב כי יפלא ממך דבר (דברים יז ח). ר' אמי בשם ר' יוסי בן דוסא אומר כתוב אחד אומר המוציא במספר צבאם (ישעיה מ כו), וכתוב אחד אומר היש מספר לגדודיו (איוב כה ג), כיצד יתקיימו שני כתובים הללו, מלמד שאין שם שינוי. א"ר חלבו בכל יום ויום הקב"ה בורא כת מלאכים חדשים, והן אומרים שירה חדשה שאין כת של מעלה מקלסת ושונה, שנאמר חדשים לבקרים רבה אמונתך (איכה ג כג), חוץ ממיכאל וגבריאל שרי מעלה שאינם מתחדשים, אלא עומדים בכבודם מששת ימי בראשית, ואין שמותן מתחלפין לעולם, שנאמר והאיש גבריאל אשר ראיתי בחזון בתחלה מועף ביעף (דניאל ט כא), וכתיב [ואין] אחד מתחזק [עמי על אלה] כי אם מיכאל [שרכם] (שם י כא). וכיון שמקלסין הולכין לנהר דינור, מקום בריאתם…

**.31תהלים פרק לז**

(כה) נַעַר הָיִיתִי גַּם זָקַנְתִּי וְלֹא רָאִיתִי צַדִּיק נֶעֱזָב וְזַרְעוֹ מְבַקֶּשׁ לָחֶם:

**.32תלמוד בבלי מסכת יבמות דף טז עמוד ב**

פסוק זה שר העולם אמרו: נער הייתי גם זקנתי - מאן אמריה? אילימא קודשא בריך הוא, מי איכא זקנה קמיה? ואלא דוד אמריה, מי קשיש כולי האי? אלא ש"מ: שר העולם אמרו.

**.33רש"י מסכת יבמות דף טז עמוד ב**

שר העולם - מלאך.

**.34תוספות מסכת יבמות דף טז עמוד ב**

פסוק זה שר העולם אמרו - קשיא לר"ת דעשה הפייט השר המשרת נער נקרא הוא מטטרון הנכבד והנורא אלמא מטטרון הוא שר העולם שנקרא נער ובפיוט אחר יסד תוקף מטטרון שר הנהפך לאש מבשר משמע דחנוך הוא מטטרון ואי אפשר שיהיה חנוך שר העולם דבפרק אלו טרפות (חולין ס. ושם) אמר דבששת ימי בראשית פתח שר העולם ואמר ישמח ה' במעשיו וחנוך לא היה במעשה בראשית וי"ל דמטטרון אין זה שר העולם והא דנקרא נער לא משום דכתיב נער הייתי וגם זקנתי אלא נער שכן היה שמו ובפסיקתא בח' שמות של מטטרון מונה נמי נער ועוד דאגדות חולקות זו על זו דבבראשית רבה י"א דחנוך מת כדמתרגמי' כי לקח אותו (בראשית ה) המית יתיה ובריש מסכת דרך ארץ משמע דנכנס לג"ע בחייו.

**.35בראשית פרשת בראשית פרק ה**

(כד) וַיִּתְהַלֵּךְ חֲנוֹךְ אֶת הָאֱלֹהִים וְאֵינֶנּוּ כִּי לָקַח אֹתוֹ אֱלֹהִים:

**.36תרגום יונתן בראשית פרשת בראשית פרק ה**

(כד) ופלח חנוך בקושטא קדם יי והא ליתוהי עם דיירי ארעא ארום אתנגיד וסליק לרקיעא במימר קדם יי וקרא שמיה מיטטרון ספרא רבא:

**.37תרגום אונקלוס בראשית פרשת בראשית פרק ה**

(כד) והליך חנוך בדחלתא דיי וליתוהי ארי אמית יתיה [אמיתיה] יי:

**.38תהלים פרק קד**

(לא) יְהִי כְבוֹד יְקֹוָק לְעוֹלָם יִשְׂמַח יְקֹוָק בְּמַעֲשָׂיו:

**.39בראשית פרשת בראשית פרק א**

(יא) וַיֹּאמֶר אֱלֹהִים תַּדְשֵׁא הָאָרֶץ דֶּשֶׁא עֵשֶׂב מַזְרִיעַ זֶרַע עֵץ פְּרִי עֹשֶׂה פְּרִי לְמִינוֹ אֲשֶׁר זַרְעוֹ בוֹ עַל הָאָרֶץ וַיְהִי כֵן:

(יב) וַתּוֹצֵא הָאָרֶץ דֶּשֶׁא עֵשֶׂב מַזְרִיעַ זֶרַע לְמִינֵהוּ וְעֵץ עֹשֶׂה פְּרִי אֲשֶׁר זַרְעוֹ בוֹ לְמִינֵהוּ וַיַּרְא אֱלֹהִים כִּי טוֹב:

**.40תלמוד בבלי מסכת חולין דף ס עמוד א**

יהי כבוד ה' לעולם ישמח ה' במעשיו, פסוק זה, שר העולם אמרו; בשעה שאמר הקב"ה למינהו באילנות, נשאו דשאים קל וחומר בעצמן: אם רצונו של הקב"ה בערבוביא, למה אמר למינהו באילנות? ועוד ק"ו: ומה אילנות שאין דרכן לצאת בערבוביא, אמר הקב"ה למינהו, אנו עאכ"ו מיד כל אחד ואחד יצא למינו. פתח שר העולם ואמר: יהי כבוד ה' לעולם ישמח ה' במעשיו.

**.41רש"י מסכת חולין דף ס עמוד א**

שר העולם - מלאך הממונה.

באילנות - נאמר למינהו עושה פרי למינו אבל בזרעים לא נאמר בצוואתם למינו אבל ביציאתם נאמר מזריע זרע למינהו.

שאין דרכן לצאת בערבוביא - שהרי גדולים הן וענפיהן מרובין ואין ראויין ליגדל רצופים ותכופים כי אם מפוזרים.

אמר הקב"ה למינהו - שיצא כל אילן בעצמו ברחוק מחבירו שיהא לו היכר.

אנו - שרבים אנו ודרכנו לצאת תכופין ומעורבבין ואם אין נזהרים לצאת כל עשב לבד הרי אין אנו ניכרין זה מזה על אחת כמה וכמה.

ישמח ה' במעשיו - שכולן זהירין במצותיו.

**.42תוספות מסכת חולין דף ס עמוד א**

פסוק זה שר העולם אמרו - לפי מה שמפרשין דחנוך זה מטטרון כמו שיסד הפייט תקיף מטטרון שנהפך לאש מבשר ואומר דהוא שר העולם כמו שיסד הפייט שר המשרת נער נקרא הוא מטטרון הנכבד והנורא ואמרינן בפרק קמא דיבמות (דף טז: ושם) נער הייתי גם זקנתי ולא ראיתי פסוק זה שר העולם אמרו וקשה מכאן דמשמע דשר העולם היה בששת ימי בראשית ושמא אגדות הם שחלוקות זו על זו ומי שסובר דמטטרון הוא שר העולם לית ליה דחנוך זה מטטרון א"נ מה שקרא הפייט למטטרון נער לא בשביל הפסוק של נער הייתי אלא לפי שכתוב בספר יוסיפון דלמטטרון יש לו שבע שמות וחשיב נער וגם מצינו דנער שם מלאך הוא כדכתיב (זכריה ב) רוץ אל הנער הלז.

**.43זכריה פרק ב**

(ז) וְהִנֵּה הַמַּלְאָךְ הַדֹּבֵר בִּי יֹצֵא וּמַלְאָךְ אַחֵר יֹצֵא לִקְרָאתוֹ:

(ח) וַיֹּאמֶר אֵלָו רֻץ דַּבֵּר אֶל הַנַּעַר הַלָּז לֵאמֹר פְּרָזוֹת תֵּשֵׁב יְרוּשָׁלִַם מֵרֹב אָדָם וּבְהֵמָה בְּתוֹכָהּ:

**.44רש"י זכריה פרק ב**

(ח) רוץ דבר אל הנער - …ועתה רוץ דבר אל זכריה:

**.45רד"ק זכריה פרק ב**

(ח) ויאמר, הנער - אפשר כי נער היה בשנים בהנבאו כמו שמואל וירמיהו או היה משרת נביא אחר גדול ממנו לפיכך קראו נער כמו ויהושע בן נון נער:

**.46בראשית פרשת וירא פרק יח**

(א) וַיֵּרָא אֵלָיו יְקֹוָק בְּאֵלֹנֵי מַמְרֵא וְהוּא יֹשֵׁב פֶּתַח הָאֹהֶל כְּחֹם הַיּוֹם:

(ב) וַיִּשָּׂא עֵינָיו וַיַּרְא וְהִנֵּה שְׁלֹשָׁה אֲנָשִׁים נִצָּבִים עָלָיו וַיַּרְא וַיָּרָץ לִקְרָאתָם מִפֶּתַח הָאֹהֶל וַיִּשְׁתַּחוּ אָרְצָה:

**.47תלמוד בבלי מסכת בבא מציעא דף פו עמוד ב**

מאן נינהו שלשה אנשים - מיכאל וגבריאל ורפאל. מיכאל - שבא לבשר את שרה, רפאל - שבא לרפא את אברהם, גבריאל - אזל למהפכיה לסדום.

**.48בראשית רבה (וילנא) פרשת וירא פרשה מח**

ט …א"ר חנינא שמות חדשים עלו מבבל, ריש לקיש אמר אף שמות מלאכים מיכאל רפאל וגבריאל…

**.49תלמוד ירושלמי (וילנא) מסכת ראש השנה פרק א**

הלכה ב

דא"ר חנינה שמות חדשים עלו בידם מבבל…רשב"ל אמר אף שמות המלאכים עלו בידן מבבל. בראשונה [ישעי' ו ו] ויעף אלי אחד מן השרפים [שם ב] שרפים עומדים ממעל לו מיכן והילך [דניאל ט כא] והאיש גבריאל [שם י כא] כי אם מיכאל שרכם.

**.50קרבן העדה מסכת ראש השנה פרק א**

הלכה ב

עלו עמהם מבבל. ובתחלה לא היו נקראים כך:

אף שמות מלאכים. שם העצם שלהן:

ויעף אלי אחד מן השרפים. היינו גבריאל שהיה האש בידו ויליף ליה בגזרה שוה נאמר כאן ויעף ונאמר להלן והאיש גבריאל אשר ראיתי בחזון מתחלה מועף ביעף:

ה"ג ובעת ההיא יעמוד מיכאל. ויליף בגז"ש דמיכאל הוה נאמר כאן עומדים ונאמר להלן יעמוד וכו':

**.51פני משה מסכת ראש השנה פרק א**

הלכה ב

אף שמות המלאכים. שאנחנו אומרים היום עלו בידם מבבל שבראשונים לא מצינו אלא סתם מלאך ה' ויעף אלי אחד מן השרפים וכו':

**.52ישעיהו פרק ו**

(ב) שְׂרָפִים עֹמְדִים מִמַּעַל לוֹ שֵׁשׁ כְּנָפַיִם שֵׁשׁ כְּנָפַיִם לְאֶחָד בִּשְׁתַּיִם יְכַסֶּה פָנָיו וּבִשְׁתַּיִם יְכַסֶּה רַגְלָיו וּבִשְׁתַּיִם יְעוֹפֵף:

(ו) וַיָּעָף אֵלַי אֶחָד מִן הַשְּׂרָפִים וּבְיָדוֹ רִצְפָּה בְּמֶלְקַחַיִם לָקַח מֵעַל הַמִּזְבֵּחַ:

**.53דניאל פרק ט**

(כא) וְעוֹד אֲנִי מְדַבֵּר בַּתְּפִלָּה וְהָאִישׁ גַּבְרִיאֵל אֲשֶׁר רָאִיתִי בֶחָזוֹן בַּתְּחִלָּה מֻעָף בִּיעָף נֹגֵעַ אֵלַי כְּעֵת מִנְחַת עָרֶב:

**.54דניאל פרק י**

(כא) אֲבָל אַגִּיד לְךָ אֶת הָרָשׁוּם בִּכְתָב אֱמֶת וְאֵין אֶחָד מִתְחַזֵּק עִמִּי עַל אֵלֶּה כִּי אִם מִיכָאֵל שַׂרְכֶם:

**.55דניאל פרק יב**

(א) וּבָעֵת הַהִיא יַעֲמֹד מִיכָאֵל הַשַּׂר הַגָּדוֹל הָעֹמֵד עַל בְּנֵי עַמֶּךָ וְהָיְתָה עֵת צָרָה אֲשֶׁר לֹא נִהְיְתָה מִהְיוֹת גּוֹי עַד הָעֵת הַהִיא וּבָעֵת הַהִיא יִמָּלֵט עַמְּךָ כָּל הַנִּמְצָא כָּתוּב בַּסֵּפֶר:

**.56מסכתות קטנות מסכת אבות דרבי נתן פרק יב**

הלכה ו

…אף הקב"ה עשה שלום במרום. ואיזה שלום עשה הקב"ה במרום שלא קרא עשרה גבריאל עשרה מיכאל עשרה אוריאל עשרה רפאל כדרך שבני אדם קורין עשרה ראובן עשרה שמעון עשרה לוי עשרה יהודה. שאלמלא עשה כדרך שבני אדם עושין כיון שקרא לאחד מהם באין לפניו ומתקנאין זה בזה אלא קרא גבריאל אחד מיכאל אחד כיון שקרא אחד מהם בא לפניו ומשגרו לכל מקום שירצה…

**.57פרקי דרבי אליעזר פרק ד**

…ארבע כתות של מלאכי השרת מקלסין לפני הקדוש ברוך הוא. מחנה ראשונה של מיכאל מימינו, מחנה שניה של גבריאל על שמאלו, מחנה שלישית של אוריאל מלפניו, מחנה רביעית של רפאל מלאחריו. ושכינתו של הקדוש ברוך הוא באמצע, והוא יושב על כסא רם ונשא, וכסאו גבוה ותלוי למעלה באויר…

**.58ספר אבודרהם ברכת הראייה השבח וההודאה**

…היוצא בלילה אומר לשם שמירה מימיני מיכאל ומשמאלי גבריאל ומלפני אוריאל. ומאחרי רפאל. ושכינת אל על ראשי הצילנו ה' מפגע ומשטן רע. ולשון זה כדאיתא בפרקי רבי אליעזר ארבע כתות של מלאכי השרת מקלסין לפני הקב"ה מחנה ראשונה של מיכאל על ימינו. מחנה שניה של גבריאל על שמאלו. מחנה שלישית של אוריאל מלפניו. מחנה רביעית של רפאל מאחריו ושכינת של הב"ה באמצע והוא יושב על כסא רם ונשא…

**.59מחזור ויטרי סימן עז**

(ויקרא) [אע"פ שקרא] קרית שמע בבית הכנסת מצוה לקרותו על מיטתו משום שנ' בשכבך. א"ר יצחק כל הקורא קרית שמע על מיטתו מזיקין בדילין הימנו…מימיני מיכאל משמאלי גבריאל מלפני אוריאל ומאחרי רפאל ושכינת אל על ראשי…

**.60איוב פרק לז**

(יא) אַף בְּרִי יַטְרִיחַ עָב יָפִיץ עֲנַן אוֹרוֹ:

**.61רש"י איוב פרק לז**

(יא) אף ברי - שם מלאך הממונה על העננים והוא יפיץ ענן מטרו של המקום:

**.62ספר חסידים סימן קצב**

למה לא נתגלו בתורה שמות המלאכים פן יעשום אלוהות. שהרי יום אחד בשנה עושין יום איד לשם מיכאל ומחפאין עליו דברי שקר ולעתיד לבא מקטרג עליהם וכתיב בעת ההיא יעמוד מיכאל שרכם.

**.63נחמיה פרק ט**

(ד) וַיָּקָם עַל מַעֲלֵה הַלְוִיִּם יֵשׁוּעַ וּבָנִי קַדְמִיאֵל שְׁבַנְיָה בֻּנִּי שֵׁרֵבְיָה בָּנִי כְנָנִי וַיִּזְעֲקוּ בְּקוֹל גָּדוֹל אֶל יְקֹוָק אֱלֹהֵיהֶם:

**.64תלמוד בבלי מסכת יומא דף סט עמוד ב**

ויצעקו אל ה' אלהים בקול גדול מאי אמור? - אמר רב ואיתימא רבי יוחנן: בייא, בייא! היינו האי דאחרביה למקדשא, וקליה להיכליה, וקטלינהו לכולהו צדיקי, ואגלינהו לישראל מארעהון, ועדיין מרקד בינן. כלום יהבתיה לן אלא לקבולי ביה אגרא - לא איהו בעינן. ולא אגריה בעינן. נפל להו פיתקא מרקיעא, דהוה כתב בה אמת. אמר רב חנינא, שמע מינה: חותמו של הקדוש ברוך הוא אמת. אותיבו בתעניתא תלתא יומין ותלתא לילואתא, מסרוהו ניהליהו. נפק אתא כי גוריא דנורא מבית קדשי הקדשים. אמר להו נביא לישראל: היינו יצרא דעבודה זרה, שנאמר ויאמר זאת הרשעה. בהדי דתפסוה ליה אשתמיט ביניתא ממזייא, ורמא קלא, ואזל קליה ארבע מאה פרסי. אמרו: היכי נעביד? דילמא חס ושלום מרחמי עליה מן שמיא. אמר להו נביא: שדיוהו בדודא דאברא, וחפיוהו לפומיה באברא, דאברא משאב שאיב קלא, שנאמר חויאמר זאת הרשעה וישלך אתה אל תוך האיפה וישלך את אבן העופרת אל פיה.

**.65רש"י מסכת יומא דף סט עמוד ב**

בייא בייא - לשון זעקה וקובלנא.

האי דאחרביה לבית המקדש - מבקשין רחמים שימסר בידם יצר הרע של עבודה זרה.

לקבולי אגרא - שנכוף אותו ונקבל שכר.

פיתקא - כתב.

אמת - כלומר, מסכים אני עמכם.

אמר להו נביא - זכריה בן עדו.

ביניתא - שיער.

בדודא דאברא - בסיר של עופרת.

זאת הרשעה - וישלך אותה אל תוך האיפה וישלך את אבן העופרת אל פיה.

שאיב קלא - נכנס הקול לתוך העופרת ואינו יוצא ממנו.

**.66זכריה פרק ה**

(ח) וַיֹּאמֶר זֹאת הָרִשְׁעָה וַיַּשְׁלֵךְ אֹתָהּ אֶל תּוֹךְ הָאֵיפָה וַיַּשְׁלֵךְ אֶת אֶבֶן הָעֹפֶרֶת אֶל פִּיהָ:

**.67ר' צדוק הכהן מלובלין - שיחת מלאכי השרת הוספות**

…ירושלמי פרק קמא דראש השנה הלכה ב'

רבי שמעון בן לקיש אמר אף שמות המלאכים עלה בידן מבבל בראשונה ויעף אלי אחד מן השרפים שרפים עומדים ממעל לו (ישעיה ו', ו') מכאן ואילך והאיש גבריאל (דניאל ט', כ"א) כי אם מיכאל שרכם (שם י', כ"א). עד כאן: מכאן מצאו קצת מפקרים מקום לומר כי שמות המלאכים מחודש בידם מבבל מה שקיבלו מן הבבליים והפרסיים אשר הם שנהגו בזה וישראל קיבלו מהם. והוסיפו פשע ורשע בדברים כאלו אשר אין אנו רשאים להשיב עליהם כלל כמשפט לאפיקורסי ישראל דכל שכן דפרקי טפי…

אמנם ביאור מה שאמר עלו מבבל על דעתי. כי ידוע כי שמות הדברים כולם יש להם טעם לפי הענין…

וכפי זה הנה גם למלאכים נוכל לקרוא לכל מלאך ומלאך שם כפי כח פעולתו הנגלית אלינו במה שיפעול כח שליחותו אשר אל הפעולה ההוא הוא שלוח על שמה נקראהו. ונתפרש הטעם מה שלא נקראו (בראשונה) בשם אצל חז"ל (במדבר רבה י', ה') דבר אחר והוא פלאי אמר לו המלאך איני יכול לומר לך שמי שלפי השליחות ששולח הקב"ה אותנו קורא לנו שם הוי והוא פלאי לפי פלא ופלא שעושה על ידו הוא קורא לו שם עד כאן…

וזהו דברי האומר כי שמות במלאכים עלו מבבל. שעד שלא עלו מבבל והיתה השכינה בתוך בני ישראל בגלוי היה בכל עת המצטרך שינוי סדר ונשתנו שמות המלאכים כמו שנתבאר לעיל. אבל משעלו מבבל והיה סוף כל הניסים והפלאים משינוי הטבע להיות מצויים בישראל שנסתלקה מהם השכינה והנבואה אז עלו בידם שמות המלאכים שהתחילו לקרוא לכל מלאך בשמו המיוחד לו לפי שאינו שכיח מעתה שישתנה משמו כלל:

וזהו ענין שמות המלאכים עלו מבבל. כמו שאמרו ז"ל (יומא ס"ט ב) שביטלו אז יצרא דעבודה זרה. פירוש מחשבת הלב לטעות אחר כוחות העליונים לחשוב שהם אלקות רק ידעו שאין להם שום כח מעצמם. ולכך עלו עמהם שמות המלאכים רצה לומר ענין כל הכוחות העליונים בשמם המורה על כח המיוחד להם ולא נעלם מהם כאשר בתחילה כי לא היה מאז והלאה מקום לטעות. ומן הזמן ההוא והלאה נסתלקה הנבואה מישראל והתחילו החכמים שחגי זכריה מלאכי היו מכלל אנשי כנסת הגדולה והם סופן של נביאים. ושמעון הצדיק משיירי אנשי כנסת הגדולה ראש לחכמי המשנה והם חכמי תורה שבעל פה מה שאין כן הנביאים דבריהם ניתנו לכתוב…

**.68שער המצוות לרבי חיים ויטאל פרשת שמות**

…גם היה מורי זלה"ה נזהר מלהוציא בפיו שום שם משמות הקודש או של המלאכים, אפילו אותם הכתובים בספרים, ולא היה זוכר אותם באמצע הדרוש אלא כדרך זה, כשהיה זוכר מטטרו"ן היה אומר מ"ם ט"ט, כשהיה זוכר סמא"ל היה אומר סמ"ך מ"ם, וכן כיוצא בזה, וטעם הדבר לפי כשהקב"ה מסרם והשליטם על שליחותיו ומלאכיותיו, ציווה אותם תיכף שיזכירם האדם וישביעם בשמו שיהיו נזקקים לו, כנזכר באותיות דר' עקיבא, והנה תיכף בשמוע המלאך שמזכירים שמו בעולם הזה, נבהל ונרתע לאחוריו לשמוע אם משביעים אותו כדי שיהיה מזדקק להשלים שבועתו כנזכר, ואף אם הוא רואה אח"כ שאינם משביעים אותו, עם כל זה נרתע ונבהל בשמיעת שמו, ומתקנא במזכיר שמו, ומתגרה בו, ומקטרג עליו. ופעם אחת שאלתי למורי זלה"ה כי הרי שמות אדנ"י ואלהי"ם וכיוצא אנו מזכירים אותם תמיד, [והם שמות השי"ת], וא"כ למה אסור להזכיר המלאכים הנבראים. והשיב לי בסוד ועברתי בארץ מצרים, אני ולא מלאך וכו', ופירשו בזוהר לפי שהארץ היתה מלאה גילולים, ואם ירד המלאך שם יתלבש באותה הזוהמה, אבל הוא יתברך אש אוכלת הוא ואין דבר עומד בפניו, ואינו מקבל טומאה ח"ו, ולכן בהזכרת שם המלאך מתלבש הקול הזה באויר העולם אשר יש בו בחינת חומר וקליפות כנודע, אבל שמותיו יתברך אינם מקבלים טומאה, לכן מותר להזכירם, אבל שם הוי"ה אף כי גדול על כל השמות צריך להעלימו מרוב קדושתו ומעלתו, אמנם שמות המלאכים שהם נמצאים בבני אדם הנקראים בשמותם, כגון מיכאל גבריאל וכו', מותר להזכירם, ואין בהם חשש איסור…

**.69שו"ת תורה לשמה סימן תכד**

+בענין הזכרת שמות מלאכים.+ שאלה מצאנו בספר אחד סגולה למצוא חן בעיני אויב שיזכיר שבעה פעמים אוריאל בנשימה אחת ונסתפקנו איך יאמר שם מלאך זה בפיו גם נסתפקנו כן במלאך סתריאל אם יוכל להזכיר בפיו. יורנו המורה לצדקה ושכמ"ה.

תשובה זה ידוע כל מלאך שנקראו בשמו בני אדם מותר להזכירו בפיו והנה מלאך אוריאל יש בשמו שם אדם וכן הוא בדברי הימים א' ס' ט"ו לבני קהת אוריאל השר וכו' גם מלאך סתריאל נקרא בשמו אדם וכנז' בגמרא דבכורות דף נ"ד העיד רבי ישמעאל בן סתריאל ע"ש. והיה זה שלום ואל שדי ה' צבאות יעזור לי. כ"ד הקטן יחזקאל כחלי נר"ו.